system
Răspunde în limba română, în stilul Wikipedia, cat mai corect gramatical.
user
Dă-mi un rezumat despre Gheorghe Mulțescu.
assistant
Gheorghe Mulțescu (n. 13 noiembrie 1951, Botoroaga, Teleorman) este un antrenor român de fotbal și fost jucător.

Biografie 

Data sa de naștere din actele oficiale și în site-urile de statistică a fotbalului este 13 noiembrie 1951, dar de fapt este născut în ziua de 11 noiembrie a aceluiași an.

Cariera de jucător 

A fost legitimat în 1963 la Steaua București, club în cadrul căruia a evoluat la echipele de copii, juniori și tineret. În 1971 a fost transferat la Jiul Petroșani (echipa pentru care este golgeterul all - time cu 79 de goluri marcate) unde a debutat în Divizia A  și a continuat să activeze până în 1979, când s-a transferat la Dinamo București. 

A jucat de 15 ori în echipa națională și a fost component al reprezentativei studențești a României. Pe 20 iulie 1974 a marcat în Finala Campionatului Mondial Universitar, de la Monte Carlo, câștigată de România în fața Bulgariei cu 4-1. A debutat la echipa națională pe 25 septembrie 1974, înlocuindu-l pe Iordănescu în minutul 78 al amicalului cu Bulgaria disputat la Sofia, scor 0-0. Pe 29 noiembrie 1976 a marcat primul gol pentru România, într-un meci din Cupa Balcanică câștigat cu 3-2 în fața Bulgariei.

A câștigat cu formația Jiul Petroșani Cupa României în sezonul 1973-1974. Cu Dinamo București a câștigat de 3 ori campionatul (1982, 1983, 1984) și de două ori Cupa României (1982, 1984). A acumulat 359 prezențe în prima ligă românească, marcând 102 goluri. 

A fost campion mondial universitar cu selecționata  studențească a României în ediția 1974 din Franța.

Cariera de antrenor 
Debutul sau a fost in postura de antrenor - jucator la Jiul Petroșani intre anii 1985 - 1987 cand a si promovat in Divizia A. A devenit antrenor din vara lui 1990 și a antrenat diverse echipe între care Dinamo București, Sportul Studențesc (cu care a promovat în Liga I în anul 2001), FC Vaslui și Universitatea Cluj. A pregătit formații și din Turcia, între care Samsunspor (în două rânduri), Gaziantepspor și Ankaragücü. În octombrie 2009 a fost instalat în funcția de antrenor principal la Ceahlăul Piatra Neamț, fiind demis în martie 2010. Pe 13 august 2012 a semnat cu echipa de fotbal de primă ligă, Astra Ploiești.

Pe 5 iunie 2013 a fost numit antrenor principal al echipei Dinamo București. A fost demis după doar opt etape în care a înregistrat două victorii, trei remize și trei înfrângeri.

În iulie 2020, Mulțescu a revenit la conducerea lui Dinamo, pentru al patrulea mandat, obiectivul fiind salvarea de la retrogradare. Dinamo se afla pe o poziție retrogradabilă în Liga I la instalarea lui Mulțescu în funcția de antrenor. După o victorie și un egal în primele sale două meciuri la conducere, campionatul a fost înghețat, iar Dinamo a încheiat pe locul 13, fără să mai dispute meciurile restante. În sezonul 2020-21, Mulțescu a fost pe banca lui Dinamo în prima etapă, o remiză cu FC Hermannstadt, apoi și-a reziliat contractul cu gruparea bucureșteană. A revenit la Dinamo după doar șapte luni, preluând echipa de pe locul 14 în Liga I, cu obiectivul de a evita retrogradarea. După doar patru meciuri la conducere și tot atâtea înfrângeri, Mulțescu a demisionat.

Referințe

Bibliografie
 Ilie Dobre, Gigi Mulțescu, fotbalistul-nepereche (Ed. Paralela 45, 2001)

Legături externe 
 Profilul lui Gheorghe Mulțescu la romaniansoccer.ro

Nașteri în 1951
Fotbaliști ai FC Dinamo București
Antrenori români de fotbal
Antrenori ai FC Dinamo București
Antrenori ai FC Astra Ploiești
Antrenori ai FC Astra Giurgiu
Antrenori ai FC Petrolul Ploiești
Antrenori ai CS Gaz Metan Mediaș
Antrenori ai FC Voluntari
Antrenori ai CS Universitatea Craiova
Antrenori ai FC Universitatea Cluj